Imunita
Dobry den 
 Som casto chora nadcha prechladnutie vedeli by ste mi poradit nejake vitaminy napodporu imunity nieco co sa moze kombinovat s femibion 
Uz ste mi nedavno odporucili vitaminy s hlivou ustricovou no mala by som zaujem o nieco ine huby nemusim  popripade viac na vyber
Dobrý deň,
ďakujeme za Vašu otázku.
Správne fungovanie imunitného systému je základom zdravého organizmu. V prípade oslabenia imunity je zvýšená náchylnosť na rôzne ochorenia. Posilňovať a podporovať imunitný systém je vhodné najmä v období výskytu infekčných ochorení, v období rekonvalescencie, po úrazoch. Na posilnenie imunity sú vhodné lieky alebo výživové doplnky, ktoré obsahujú kombináciu vitamínov, minerálov, enzýmov a extraktov z rastlín či húb.
Z vitamínov majú význam najmä selén, zinok, vitamín C, D spolu s K2, vitamíny skupiny B v dostatočných dávkách. Okrem toho, že väčšina uvedených sú obsiahnuté vo výživovom doplnku Femibion, doplniť ich viete aj konzumáciou potravín bohatých na tieto vitamíny.
Z rastlinných prípravkov je možné (na základe informácií od výrobcu)  v prípade plánovania tehotenstva, či prebiehajúceho tehotenstva s výživovým doplnkom Femibion kombinovať
Terezia rakytníkový olej
. Alternatívnou možnosťou je užívanie probiotík. Obzvlášť vhodné pre budúce mamičky a tehotné ženy sú probiotiká
Probio-fix Inum Trim 3
. Obsahujú špeciálne bakteriálne kmene LGG a BB-12. Veľký počet vedeckých publikácií a klinických štúdií preukázal potenciál probiotického kmeňa BB-12® zabezpečiť zdravotné benefity v gastrointestinálnej oblasti a v oblasti imunitného systému. Z pohľadu imunitného systému boli preukázané účinky v jeho posilnení a redukcii výskytu respiračných infekcií. Taktiež výskum preukázal, že ich užívanie počas tehotenstva (najmä od 20. týždňa) a následne ich podávanie dieťaťu počas prvých 6 mesiacov života znižuje riziko vzniku atopickej dermatitídy (atopického ekzému), astmy a alergií u novorodencov.
Prajem pekný zvyšok dňa.
S pozdravom
PharmDr. Veronika Kiabová